راوێژکار ئابووری حکومەت عیراق، ئمڕوو شەممە، ئاشکرای پەنابردن حکومەت کرد ئەرا قەرزکردن سێ تریلیۆن دینار تا دابین مووچەی فەرمانبەرەیل له‌ ئی مانگە بکەێد.مزهر محمد ئەرا ئاژانس شەفەق نیوز وت: خەرج کردن راسی حکومەت عیراق لە هەفت تریلیۆن لە مانگیگ فرەترە ، پەنج تریلیۆن و ٥٠٠ لیلیار لەلی ئەرا مووچەی فەرمانبەر و خانەنیشین وسودمەن لە چەودێری کۆمەڵایەتیە.وتیش؛ پویل ژیردەس و داهات نەفتی وداهاتەیل تر بەش مووچه‌ ناكا، وتوانای دابینکردنی نیە، و دووپات کرد ک حکومەت سێ تریلیۆن دینار ئەرا دابین کردن مووچەیل مانگ ئایار لە بانک حکومەتی قەرز کردگە . راوێژکارەگە ئاماژە دا ک قانجاز پویل قەرزەگە بویە ٥% ئەرا هەر ساڵیگ.موستەفا کازمی سەرۆک وەزیران لە ١٩ ئایار، فەرمان مەرەقەز کردن مووچەی مانگ ئایار دا، ودووپات کرد ک مووچە وەبی بڕین دریەێد. جی ئاماژەس ک بوودجەی فیدڕاڵی عیراق وه‌ شیوه‌ی سەرەکی شت وه‌ داهات نەفت به‌ساس ، بەڵکم وەهۆی مەترسیەگان ڤاێڕۆس کۆڕۆنا نرخ جهانی نەفت داوەزیا و پەک دارایی خست لە باوه‌ت بوودجە، وه‌ل مەترسی لە توانای حکومەت ئەرا دابینکردن مووچەی فەرمانبەرەیل.
